cyanic-selkie/wikianc huggingface dataset:
Անաթեմա
Կենսագրություն
Խումբը ստեղծել են Դենիել, Վինսենթ և Ջեմմի Քևանախ եղբայրները։ Խմբի սկզբնական կազմն էր՝ կիթառահարներ Դենիել և Վինսենթ Քևանախները, բաս-կիփառահար Ջեմմի Քևանախը, վոկալիստ Դառեն Ուայթն ու թմբկահար Ջոն Դուգլասը։ Սկզբնական ժամանակ անվանվում էր "Pagan Angel" (հեթանոս հրեշտակ)։ 1990 թ. նոյեմբերին խումբը ձայնագրվում է առաջին դեմո-սկավառակը' An Iliad Of Woes, և նույն ժամանակ վերանվանվում է "Anathema" (հեռացում եկեղեցուց)։ 1991 թվականի հուլիսին ձայնագրվում է երկրորդ դեմոն' "All Faith Is Lost" (Ողջ հավատքը կորցված է), որի արդյունքում խումբը պայմանագիր է կնքում Peaceville Records ձայնագրման ստուդիայի հետ, ուր 1992 թվականին թողարկում են առաջին պաշտոնական "They Die" սինգլը։ Դրանից հետո խումբը լքում է Ջեմմի Քևանախը, ում տեղը զբաղեցնում է Դունքան Փաթերսոնը։ 2010 թ. մայիսի 31-ին Kscope Records լեյբլից թողարկվեց խմբի նոր, թվով 8-րդ We’re Here Because We’re Here ալբոմը ։ 2012 թվ. ապրիլի 16-ին Kscope Records լեյբլում թողարկվեց խմբի նոր՝ Weather Systems ալբոմը ։
Արտաքին հղումներ
Կատեգորիա:Բրիտանական ռոք երաժշտական խմբեր Կատեգորիա:Մետալ խմբեր Կատեգորիա:1990 հիմնադրված երաժշտական խմբեր
(551) Օրտրուդ
(551) Օրտրուդ (Ortrud), աստերոիդ աստերոիդների հիմնական գոտում։ Հայտնաբերվել է 1904 թվականի նոյեմբերի 16-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 2,965278 ա. մ., առավելագույնը մոտենում է 2,597 ա. մ. հեռավորության վրա և հեռանում 3,3336 ա. մ. ։ Արեգակի շուրջ մեկ ամբողջական պտույտ է կատարում 1865,08 երկրային օրվա ընթացքում, իր ուղեծրով շարժվելով միջինում 0,193022 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,4° անկյուն։
Ըստ Տոլենի սպեկտրալ դասակարգման պատկանում է C դասին ։
Էնցելադ (արբանյակ)
Էնցելադ, Սատուրնի արբանյակն է, հայտնաբերվել է Ուիլիամ Հերշելի կողմից 1789 թվականին։
Հղումներ
Կատեգորիա:Սատուրնի արբանյակներ
Կուրախովո
Կուրախովո (Кура́хове), քաղաք Ուկրաինայի Դոնեցկի մարզի Մարյինի շրջանում, շրջանային նշանակության քաղաք։ Բնակավայրը նախկինում նաև անվանվել է Կուրախովգրես։ Հիմնադրվել է 1936 թվականին։
2011 թվականի տվյալներով Կուրախովո քաղաքում բնակվում էր 36 200 մարդ։ Բնակավայրը զբաղեցնում է 24 կմ² տարածք։ Բնակչության խտությունը կազմում էր 895 մարդ/կմ²։
Արտաքին հղումներ
Կատեգորիա:Ուկրաինայի Դոնեցկի մարզի Մարյինի շրջանի բնակավայրեր Կատեգորիա:Ուկրաինայի քաղաքներ Կատեգորիա:1936 թվականին հիմնադրված բնակավայրեր
Ալեքսեյ Մեշերյակով
Ալեքսեյ Ալեքսանդրովիչ Մեշերյակով, ռուս ռոք երաժիշտ, «Սպլին» խմբի թմբկահարը։
Կենսագրություն
Ծնվել է Լենինգրադում։ Մանկուց սկսել է հետաքրքրվել երաժշտությամբ։
13 տարեկանում ընդունվել է երաժշտական դպրոց, դաշնամուրի դասարան։ Սակայն 3 տարի սովորելուց հետո թողել է դասերը և սկսել է զբաղվել հարվածային գործիքներով։ Հանրակրթական դպրոցում վատ է սովորել։ Երկար ժամանակ ցանկանում էր դառնալ երաժիշտ, բայց չէր կողմնորոշվում, թե ինչ ուղղությամբ։ Ագաֆոնովի հետ ծանոթանալուց հետո սկսում է նվագել նրա հետ ։
2000 թվականին ընդունվում է Սանկտ Պետերբուրգի մշակույթի և արվեստների համալսարան՝ երաժշտական արվեստի էստրադայի բաժին։ Այդ ժամանակ «Катюша» խմբի անդամ էր։ Այնուհետև դառնում է «android» խմբի անդամ, որը լքում է 2002-ին։ Նույն թվականին մասնակցություն է ունենում «Катран» խմբում, որը նույնպես շուտով լքում է։ Հաջորդ տարիներին նա ժամանակ առ ժամանակ նվագում է «Королевы» և «Катран», «МореКорабли» խմբերում։
Մի անգամ Ալեքսեյը դիմում է Ալեքսանդր Վասիլևին՝ իրեն «Սպլին» խմբի կազմ ընդունելու խնդրանքով։ Նրան ընդունում են նախկին թմբկահար Սերգեյ Նավետնովի փոխարեն։
Ամուսնացած է։
Արտաքին հղումներ
Կատեգորիա:Ռուսաստանի ռոք երաժիշտներ Կատեգորիա:Սպլին Կատեգորիա:Սանկտ Պետերբուրգ քաղաքում ծնվածներ
Կարակոյունլու (Ելիզավետպոլի գավառ)
Կարակոյունլու, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։
Բնակչություն
1908 թվականին գյուղն ունեցել է 70 հայ բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
.aq
.aq, Անտարկտիդայի համար նախատեսված վերին մակարդակի ազգային դոմենն է։
Երկրորդ մակարդակի դոմենների՝ .aq հարթակում գրանցման կանոններն են՝ դոմենը սպասարկում է միայն Անտարկտիդայի պետական կազմակերպություններին, որոնք զբաղվում են տարբեր գործունեություններով։ Կազմակերպությունը պետք է պահպանի 1959թ․ Անտարկտիդայի պայմանագրի Միջազգային կամ այլ կառույցների նորմերը, որոնք ունեն «մշտական ներկայություն» ցանցում։ Դոմենի ադմինիստրատորն է Պիտեր Մոտտը (Peter Mott) Նոր Զելանդիայից։ Դիմումին պետք է կցված լինի կազմակերպության ղեկավարի նամակը։ Մեկ կազմակերպության համար հատկացվում է միայն մեկ դոմեն։ Դոմենը տրվում է երկու տարվա ժամկետով։ Դոմենի ադմինիստրատորն է Պիտեր Մոտտը (Peter Mott) Նոր Զելանդիայից։
Արտաքին հղումներ
aq
Toppdomän
Կարազինյուի գավառ
Կարազինյուի գավառ (Microrregião de Carazinho), գավառ Բրազիլիայում, մտնում է Ռիու Գրանդու դու Սուլ նահանգի մեջ։ Մտնում է Սեարա նահանգի հյուսիսարևմտյան մարզի մեջ։ 2005 թվականի տվյալներով բնակչությունը կազմում է 162 174 մարդ։ Տարածքը՝ 4935,936 կմ2։ Բնակչության խտությունը՝ 32,9 մարդ/կմ²։
Գավառի կազմ
Կատեգորիա:Բրազիլիայի գավառներ Կատեգորիա:Ռիու Գրանդի դու Սուլ նահանգի գավառներ
Վեսկիդ Մեսեևա Վոժ
Վեսկիդ Մեսեևա Վոժ (Веськыд-Мосеева-Вож), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Յորսա գետի ձախ ափին՝ 0,9 կմ հեռավորության վրա։ Գետի երկարությունը կազմում է 24 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը ստորին Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Կիրճագնացություն
Կիրճագնացություն (Canyoning՝ Միացյալ Նահանգներում, kloofing՝ Հարավային Աֆրիկայում), բնական նեղ և խորը կիրճերի հետիոտն հաղթահարում է ալպինիստական գույքի միջոցով, չօգտագործելով նավակ ։ Կիրճ է համարվում կտրուկ լանջերով ձորերը, որոնց երկայնքով հոսում է գետ։ Այլ կերպ ասած կիրճագնացությունը լեռնային գետերի երկայնքով վայրեջքն է։ Կանյոնինգում օգտագործվում են մի շարք տեխնիկաներ՝ քայլելը, մագլցումը, բարձրանալը, ցատկելը, պարանով վայրեջք և լող։ Կիրճագնացությունը աշխարհում նոր սպորտաձև և/կամ արկածային տուրիզմի ուղղություն է։ Դրանով կարող են զբաղվել թե երեխաները, թե երիտասարդները, և թե մեծահասակները։ Կիրճագնացությունն ունի բարդության աստիճաններ՝ հեշտ, որը հիշեցնում է զբոսանք կիրճում և բարդ, որը պահանջում է ֆիզիկական պատրաստվածություն և մտավոր պատրաստվածություն, ինչպես նաև հատուկ ալպինիստական գույք։
Ծանոթագրություններ
Կատեգորիա:Բարձրանալու տեսակներ
Անու Ռեալո
Անու Ռեալո (Anu Realo, ), էստոնացի գիտնական հոգեբանության ոլորտում և բարձրագույն դպրոցի ուսուցիչ, Էստոնիայի գիտությունների ակադեմիայի անդամ (2018)։
Կենսագրություն
1993 թվականին ավարտել է Տարտուի համալսարանը սոցիոլոգիա մասնագիտությամբ (գերազանց), 1995 թվականին ստացել է գիտությունների մագիստրոսի աստիճան (MSc) հոգեբանության գծով (գերազանց), իսկ 1999 թվականին՝ փիլիսոփայության դոկտորի աստիճան (PhD) հոգեբանության գծով (գերազանց)։
2000-2002 թվականներին Բելգիայի Լյովենի համալսարանում հետդոկտորական աշխատանք է իրականացրել։ 2013-2015 թվականներին եղել է Էստոնիայի գիտությունների ակադեմիայի գիտաշխատող, իսկ 2014-2019 թվականներին՝ Տարտուի համալսարանի անհատականության և սոցիալական հոգեբանության պրոֆեսոր։
Անու Ռեալոն դասախոսություններ է կարդացել և հետազոտություններ անցկացրել Էստոնիայում , Ռուսաստանում  (2011 , 2012), Շվեյցարիայում (2010), Նիդեռլանդներում (2005, 2014-2015), Բելգիայում (2004), Ֆինլանդիայում (1997, 2002), Շվեդիայում (2002), Իսլանդիայում (1998, 1999, 2000) և այլ երկրներում   ։ Հանդես է գալիս ԶԼՄ-ներում ։
2016 թվականից Ուորիքի համալսարանի պրոֆեսոր է։
Էստոնիայի գիտության պետական ​​մրցանակի դափնեկիր է (2010) ։
Արտաքին հղումներ
Կատեգորիա:Կին հոգեբաններ Կատեգորիա:Հոգեբաններ ըստ ազգության Կատեգորիա:Կին գիտնականներ
Բոզոյան
Ծանոթագրություններ
Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Թուրքերեն հիմքով ազգանուններ Կատեգորիա:Անձնանվանական հիմքով ազգանուններ
Օմար Մատին
Օմար Միր Սեդիկ Մատին, իծնե Օմար Միր Սեդիկ (Omar Mir Seddique Mateen, ), ամերիկյան մասնավոր անվտանգության պահակ, 2016 թվականի հունիսի 12-ին ԱՄՆ Ֆլորիդա նահանգի Օռլանդո քաղաքի «Pulse» միասեռականների գիշերային ակումբում զանգվածային սպանություն կատարած անձը ։ Արդյունքում մահացել է 49 մարդ, վիրավորվել՝ 53 մարդ։ Ինքը՝ Օմար Մատինը, գնդակահարվել է դեպքի վայր ժամանած ոստիկանության հետ փոխհրաձգության ժամանակ։
Կենսագրություն
Օմար Մատինը ծնվել է 1986 թվականի նոյեմբերի 16-ին ԱՄՆ-ի Նյու Յորք նահանգի Նյու Հայդ Պարկ քաղաքում և ի ծնե ստացել Օմար Միր Սեդիկ անունը։ Մատին ազգանուն ստացել է 2006 թվականին՝ անվան փոփոխության մասին հայտարարությամբ դիմելով իշխանություններին ։ Շուտով՝ 1991 թվականին, ընտանիքը տեղափոխվել է Ֆլորիդա նահանգի Պորտ Սենթ Լուսի քաղաք, որտեղ Օմարը մեծացել և ավարտել է դպրոցը։ Որոշ համադասարանցիների հիշողությունների համաձայն՝ Օմարը դասարանում բացեիբաց հավանություն է հայտնել սեպտեմբերի 11-ի ահաբեկչությունների ժամանակ ահաբեկիչների գործողություններին ։ Այլ վկայությունների համաձայն՝ հայրը՝ Սիդիկ Մատինը, հարվածել է որդու դեմքին համադասարանցիների առջև ։
2006 թվականին Օմար Միր Սեդիկը դիմել է իշխանություններին՝ խնդրելով իրեն Մոտին ազգանունը շնորհել (المتين, «անսասան», Ալլահի կանոնական անուններից մեկը), որպեսզի նրա ազգանունը համընկնի հոր ազգանվան հետ ։ Միևնույն ժամանակ՝ 2006 թվականին, Օմար Մատինը գրանցվել է որպես դեմոկրատական կուսակցության անդամ և 2016 թվականի դրությամբ ընդգրկված է եղել կուսակցության ցուցակներում ։
2007 թվականից մինչ իր կյանքի վերջ աշխատել է G4S Secure Solutions մասնավոր անվտանգության ընկերությունում, որն իրականացնում է ԱՄՆ ներքին անվտանգության նախարարության պետական կարգավորումները տարբեր օբյեկտների և միջոցառումների պաշտպանության համար։ Օմար Մատինը զենք կրելու, ինչպես նաև պահնորդական ծառայություններ մատուցելու պաշտոնական արտոնագիր է ունեցել ։
2013 և 2014 թվականներին Օմար Մատինը եղել է Հետաքննությունների դաշնային բյուրոյի տեսադաշտում ահաբեկչությանը մասնակցելու կասկածանքով, նրան հարցաքննել են Իրաքի և Լևանտի իսլամական պետության ահաբեկչական կազմակերպության հետ կապերի կասկածանքով :2016 թվականի հունիսի 12-ին զանգվածային սպանություն է կատարել «Pulse» միասեռականների գիշերային ակումբում, արդյունքում սպանել է 49 մարդ և վիրավորել 53-ին։ Օմար Մատինը սպանվել է դեպքի վայր ժամանած ոստիկանության հետ փոխհրաձգության ժամանակ։ Ակումբից իր կնոջը հաղորդագրություն է ուղարկել՝ «սիրում եմ քեզ, փոքրիկ» տեքստով ։
Օմար Մատինը պարբերաբար հաճախել է այդ ակումբ ։
Սեռական կողմնորոշում
Նրանք, ովքեր երկար ժամանակ ճանաչել են Մատինին, նրան բնութագրել են որպես գեյ կամ բիսեքսուալ։ Օմարի ընկերներից մեկը, որը 2006 թվականին սովորել է նրա հետ ոստիկանության ակադեմիայում, նշել է, որ արդեն այն ժամանակ Մատինն իր հետ այցելել է գեյ-ակումբներ և նույնիսկ առաջարկել է հանդիպել։ «Պուլս» ակումբի այցելուները նաև նշել են, որ Մատինին տեսել են այլ տղամարդկանց հետ պարելիս ։ Մեկ այլ նախկին դասընկեր, անանուն մնալով, պնդել է, որ Մատինը մի անգամ իրեն հարցրել է իր սեռական կողմնորոշման մասին  ։
Orlando Sentinel և The Palm Beach Post թերթերը գեյ-ակումբի հինգ մշտական հաճախորդներից, որտեղ տեղի է ունեցել ահաբեկչությունը, տեղեկացել են, որ Մատինն առնվազն մեկ տասնյակ անգամ այցելել է նույն ակումբ, և երբեմն հարբած վիճակում սկսել է ագրեսիա դրսևորել շրջապատի նկատմամբ ։ Փոխհրաձգությունից մեկ ժամ առաջ Մատինին ճանաչած մեկ այլ վկա նշել է, որ նրա հետ շփվել է մեկ տարի առաջ գեյ-ծանոթությունների Jack'd հավելվածի միջոցով, երկրորդ վկան նշել է, որ տեսել է, թե ինչպես է Մարտինը փորձում սիրախաղ անել այցելուներից մեկի հետ ։ Այնուամենայնիվ, մի շարք այլ վկաներ հակառակն են պնդել, այն է, որ նրանք երբեք Մատինին չեն տեսել գեյ ակումբում։ Մասնավորապես, Բարբարա Պոման, որը ակումբի սեփականատերն է, «միանգամայն անհեթեթ» է անվանել այն պնդումները, թե Մատինն ակումբի այցելու է եղել ։
Մատինի հայրը խոստովանել է, որ տեղյակ է եղել, որ իր որդուն առաջնորդել են թաքնված միասեռական ցանկությունները, բայց միաժամանակ պնդում է, որ միասեռական չի եղել, քանի որ «միասեռական լինելով՝ նման բան չէր անի» ։ Մատին Սիտորի նախկին կինը՝ Յուսուֆին, դժվարացել է ասել՝ Մատինը համասեռամոլ է եղել, թե ոչ, թեև իմացել է գեյ-ակումբներ նրա այցելությունների մասին ։ Նաև նշել է, որ վեճերի ժամանակ հայրն իր ներկայությամբ Մատինին գեյ է անվանել։ Նրա նոր ընկերը նշել է, որ Մատինն ունեցել է «համասեռամոլի վարքի հակում», և որ Մատինի ընտանիքն ու ծանոթները նույնպես տեղյակ են եղել այդ մասին և վաղուց նրան կասկածել են նույնասեռականության մեջ։
Ծանոթագրություններ
Կատեգորիա:ԻԼԻՊ-ի անդամներ Կատեգորիա:Ամերիկացի մարդասպաններ
Անտոնիո Չիմատորի
Անտոնիո Չիմատորի, առավել հայտնի է Վիզաչչի կեղծանունով (Antonio Cimatori, Il Visacci, ), 16-17-րդ դարերի իտալացի նկարիչ ։ Ստեղծագործել է բարոկկո ոճով։
Կենսագրություն
Անտոնիո Չիմատորին ծնվել ու ապրել է Ուրբինոյում։ Աշակերտել է ուրբինոցի անվանի նկարիչ և փորագրանկարիչ Ֆեդերիկո Բարոչչիին։ Վայելել է ազնվականական Ռովերե ընտանիքի հովանավորությունը։ Ստեղծել է պատմական և կրոնական թեմաներով բազմաթիվ գեղանկարներ ու գծանկարներ, որոնք աչքի են ընկնում լուսաստվերի վարպետորեն կիրառմամբ։ Լավագույն աշխատանքներից են համարվում Ռոնկոֆրեդոյի եկեղեցում գտնվող «Ավետումը» և «Սուրբ Ֆրանչեսկա դա Ռիմինին», Ռիմինիի Սան Ջովաննի Բատիստա (Սուրբ Հովհաննես Մկրտիչ) եկեղեցում գտնվող «Մոգերի երկրպագությունը» և «Խաչելությունը» ։
Չիմատորիի աշակերտներից հետագայում լայն ճանաչում է ձեռք բերել հատկապես Ջուլիո Չեզարե Բենյին ։
Թետիս (արբանյակ)
Կատեգորիա:Սատուրնի արբանյակներ
Ուսանողի տոն (Իրան)
Ուսանողի օր (‎‎, Ruz-e daneshju), 1953 թվականի դեկտեմբերի 7-ին (16 ազարա 1332 թ.) Թեհրանի համալսարանում սպանված երեք ուսանողների հիշատակի օր, որոնց սպանել է իրանական ոստիկանությունը Փահլավիների հարստության կառավարման ժամանակաշրջանում։ Ամեն տարի այդ օրը բազմաթիվ համալսարանների ուսանողներ կազմակերպում են ցույցեր։ Այս հիշատակի օրվան մասնակցում են թե՛ հավատացյալ, թե՛ աշխարհիկ ուսանողական շարժումներ։
Ահմադ Գանդչին, ով համարվում է Իրանի ազգային ճակատի անդամ, և երկու այլ ուսանողներ՝ Մեհդի Շարիատ-Ռեզավին և Մոստաֆա Բոզորգ-Նիան, ովքեր պատկանում էին Իրանի ժողովրդավարական կուսակցությանը, սպանվել են շահի ռեժիմի ժանդարմների կողմից։ Երիտասարդ մարդկանց վրա կրակ են բացել, երբ նրանք գնում էին Իրանի և Միացյալ Թագավորության հարաբերությունների վերականգնման, ինչպես նաև ԱՄՆ-ի փոխնախագահ Ռիչարդ Նիքսոնի սպասվող այցի դեմ անցկացվող ցույցին։
Պատմություն
40-ական և 50-ական թվականների սկզբին այն բանից հետո, երբ Ռեզա-Շահ Փահլավին հրաժարվեց գահից, Թեհրանի համալսարանի ուսանողների մեջ (այն ժամանակ միակ ժամանակակից բարձրագույն ուսումնական հաստատությունը) առաջացավ քաղաքական ակտիվություն։ Համալսարանները մնացել էին կարևոր վայրերը, որտեղ անցկացվում էին ցույցերը։ Այդ ընթացքում Թեհրանի համալսարանի ուսանողների մեծամասնությունը եղել են Իրանի ժողովրդավարական կուսակցության հետևորդներ կամ անդամներ։ Միայն թե Մոհամմադ Մոսադեղի վարչապետի պաշտոնը զբաղեցնելուց հետո, ինչպես նաև կապված Իրանական ազգային ճակատի ստեղծման հայտնիությանը, Իրանի ժողովրդավարական կուսակցությունը դադարեց լինել գլխավորողը։
1953 թվականի օգոստոսի 19-ին (28 մորդադի 1332 թվականին) տեղի ունեցած պետական հեղաշրջումից հետո, կազմակերպված Մեծ Բրիտանիայի և ԱՄՆ-ի կողմից, որի արդյունքում Մոհամմադ Մոսադեղի կառավարությունը տապալվեց, կուսակցությունը, որը նախկինում համարվում էր Իրանի ժողովրդավարական կուսակցության մաս, կազմել էին կոալիցիա՝ «Ազգային դիմադրության շարժում» անվանումով։ Նրա նպատակն էր վերականգնել դեմոկրատիան երկրում, որի հետ կապված 1953 թվականի աշնանը Թեհրանի համալսարանում և Թեհրանի շուկայում կազմակերպվել են մի շարք ցույցեր և գործադուլներ, այդ թվում նաև հոկտեմբերի 8-ին և նոյեմբերի 12-ին։
Մի քանի շաբաթ անց հայտարարվել է Իրանի և Մեծ Բրիտանիայի հարաբերությունների վերականգնման (որոնք խզվել էին Մոհամմադ Մոսադեղի կողմից) և ԱՄՆ-ի փոխնախագահ Ռիչարդ Նիքսոնի սպասվող այցի մասին։ Նա պետք է ժամաներ Թեհրան դեկտեմբերի 9-ին, որպեսզի շահի հետ տոնի Մոսադեղի կառավարության տապալումը և միապետության վերականգնումը։ Նիքսոնի այցը իրան նույնպես ցուցադրում էր ԱՄՆ-ի ամբողջական աջակցությունը շահին։
Այս իրադարձությունները առիթ դարձան հերթական ցույցերի համար, և դեկտեմբերի 7-ին Թեհրանի համալսարանի ուսանողները «Ազգային դիմադրության շարժման» հովանավորությամբ սկսել են ելույթ ունենալ լսարաններում՝ ստեղծելով խառնաշփոթ ամբողջ համալսարանում։ Կառավարությունը, իր հերթին, որոշում է կայացրել ցրել ցույցերը, որպեսզի կասեցնեն ընդդիմության հետագա գործողությունները։ Զինվորները և բանակի հատուկ ստորաբաժանումների անդամները թափանցեցին համալսարանի լսարաններ, որի արդյունքում հարյուրավոր ուսանողներ ձերբակալվել են, իսկ շատերը վնասվածքներ են ստացել։ Երեք ուսանողներ՝ Ահմադ Գանդչին, Մեհդի Շարիաթ-Ռեզավին, Մոստաֆա Բոզորգ-Նիան սպանվել են։ Շարիաթ-Ռեզավին և Բոզորգ-Նիան տեղում մահացել են։ Նրանց հուղարկավորել են Թեհրանի հարավում գտնվող կրոնական Ռեյ քաղաքի իմզադե Աբդոլի գերեզմանատանը ։
Գանդչին տեղափոխվել է հիվանդանոց, միայն թե մեկ օր անց նա նույնպես պահացել է՝ ստացած վնասվածքների պատճառով։ Երիտասարդին հուղարկավորել են Թեհրանի արևելքում գտնվող Մեսգար Ահբադ հին գերեզմանատանը, սակայն Գանդչիի ընտանիքը տեղեկացրել է, որ նրա մարմինը գտնվում է Ռեում։ Երեկոյան երիտասարդի հարազատները գնացել են գերեզմանատուն, բացել են գերեզմանը և Գանդչիին վերահուղարկավորել են նրա ընկերների հետ միասին։
Դեկտեմբերի 9-ին Իրան ժանանեց Ռիչարդ Նիքսոնը, հանդիպումը, տեղի ունեցած Թեհրանի համալսարանում, որը գրավվել էին զինված ուժերը։ Իրադարձությունները, տեղի ունեցած 1953 թվականի դեկտեմբերին, դարձել են քաղաքական հեղաշրջման կազմակերպիչների արձագանքը։ Նրան հաջորդեցին ընդդիմության բոլոր ներկայացուցիչների հալածանքները։ 1979 թվականին Իրանում տեղի ունեցած հեղաշրջումից հետո իրանացի ուսանողների կոնֆեդերացիան, որով սովորում էին Իրանի սահմաններից դուրս և հանդես եկան որպես ընդդիմություն շահի կառավարմանը՝ դեկտեմբերի 7-ը հայտարարեցին ուսանողի օր։ Այդ օրվանից ամեն տարի այդ օրը իրանի ուսանողները կազմակերպում են ցույցեր։ Իրականում, իրադարձությունները, որոնք տեղի են ունեցել դեկտեմբերի 7-ին, դարձել են ժողովրդի վերաբերմունքը կառավարության դեմ ցուցադրող վերաբերմունքը և երկրի ընդդիմադիր ուժերի շրջանակի որոշումը։
Ծանոթագրություններ
Կատեգորիա:Իրանի տոներ
.as
.as, Ամերիկյան Սամոայի վերին մակարդակի ազգային դոմենն է։
Կիրառում
Չնայած այս դոմենում գրանցվելը հասանելի է բոլոր ցանկացողներին, այնուամենայնիվ, այս դոմենը ճանաչված է մի քանի պատճառներով՝
Արտաքին հղումներ
as
Toppdomän
Ստրոֆանտ
Ստրոֆանտ, շնամեռուկազգիների ընտանիքի բույսերի ցեղ։ Ծառանման լիաններ են, հազվադեպ՝ թփեր։ Տերևները հակադիր են, ամբողջական, ծաղիկները՝ կիսահովանոցում։ Սերմնարանը երկբույն է։ Պտղաթերթերը 2-ն են, հասուն վիճակում ունենում են մինչև 1 մ երկարություն։ Սերմերն ունեն մազմզոտ փումփուլ։ Հայտնի 50—60 տեսակներն աճում են արևադարձային Աֆրիկայում, Մադագասկարում, Հարավ և Հարավ-Արևելյան Ասիայում։ Ստրոֆանտի սերմերից ստացվում է ստրոֆանթին սրտային գլիկոզիդը, որը լուծույթի ձևով (ներերակային) օգտագործվում է բժշկության մեջ՝ սրտային անբավարարության դեպքում։
Կատեգորիա:Դեղաբույսեր Կատեգորիա:Թունավոր բույսեր
Իվանովոյի կղզիներ
Իվանովյան կղզիներ, կղզեխումբ տեղակայված  Պետրոզավոդսկի ծոցում՝ Օնեգա լճի հյուսիսարևմտյան մասում, Պետրոզավոդսկից 7 կիլոմետր հյուսիս-արևելք։
Ընդհանուր տեղեկություններ
Կղզիների խմբում են՝ Նիկոլսկի  (33 հա), Կիվոստրով (12,5 հա), Մուդրուստով (12,5 հա), Պեդայ (44 հա), Մադրոստով (19 հա ) և Իվանովսկի (9,5 հա) կղզիներ։
Ամենահարավային կզղին Իվանովսկին է։ Սկզբնապես ունեցել է Փարոս անվանումը։ Այսօր կղզում պահպանվել է փարոս աշտարակ, բայց փարոսը լքված է և դրա մեջ սարքավորում չկա։ Այստեղից բացվում է հիանալի տեսարան դեպի Իվանովոյի կղզիներ։ Կղզիներից ամենաբարձրը Պեդայ կղզին է։
Պատմական տեղեկություն
Հեղափոխությունից առաջ Սուրբ Նիկոլաս կղզում մատուռ կար, որը անվանվել էր Սուրբ հրաշագործ Նիկոլասի պատվին։ Կղզիներում բնակվում էին Իվանովոյի փարոսում աշխատող սպասավորները։ Կղզիները ծառայել են ամբար Պետրոզավոդսկ քաղաքի վառելափայտի համար ։
1911 թվականի հոկտեմբերի 2-ին Իվանովյան կղզիներում վթարի է ենթարկվել և խորտակվել Օնեգա բեռնափոխադրող «Սվիր» ընկերության նավը։ Կղզիներում ապրող ձկնորսների շնորհիվ ուղևորները տեղափոխվել են կղզիներ և դրանով իսկ փրկվել ։
Քաղաքացիական պատերազմի ընթացքում կղզու ապահովությունը պահելու համար ստեղծվեցին պաշտպանական ամրություններ։ Կղզիներում 47-րդ գումարտակի ուժերը ստեղծեցին հրետանային մարտկոց Օնգայի ռազմական նավատորմի համար, որոնք նավատորմի լուծարումից հետո խառնվել էին։ Թշնամու նավերը դիտարկելու համար Իվանովո փարոսը հեռախոսազանգով միացել էր Պետրոզավոդսկին ։
1927 թվականի հունսիս 11-ին մի զբոսանավ վթարի էր ենթարկվել։ Մահացել էր սպարտակ սպորտակումբի անդամ Սերգեյ Բրյախմինը։ Մարզիկներ Յ.Ռոսկինը, Ն.Լեյչիսկին, Ա. Վասիլևը տեղափոխվեցին Լենինգրադի զբոսանավ։ Սակայն զբոսանավը թեքվեց և խորտակվեց ։
Երկրորդ աշխարհամարտի սկզբնական շրջանում Պետրոզավոդսկի բնակիչների տարհանման մի գիծ ջրային տրանսպորտով անցնում են Իդովո կղզիների մոտ գտնվող Պուդոժ և Վիշեգրա քաղաքները։ 1941 թվականի սեպտեմբերի 27-ին Դերևյաննոյե գյուղից ֆիննական բանակը հրետանային գրոհ սկսեց թիվ 485 զորակոչի վրա՝ նավով գերեվարելով փախստականների։ Գրոհի հետևանքով փախստականներով լի Քինգիսեպ բեռնատարը վթարի ենթարկվեց, որտեղ 119 ուղևորից կարողացան փրկվել 78ը։
Ֆինլանդիայի օկուպացիայի ընթացքում կղզիները ամրապնդված տարածք էին Պետրոզավոդսկ քաղաքի համար, որը օկուպացիայի ժամանակ կոչվում էր Լուկկոսարի։ Կղզիների տարածքում դեռ պահպանվում են բունկերները, ՀՕՊ-ի մնացորդները և այլ պաշտպանական ուժեր։
1960 թվականին Օնեգա տեխնիկական ընկերությունը փայտե փարոսը փոխարինեց 25 մետր բարձրությամբ մետաղական փարոսով։ Սկզբում փարոսում տեղադրվեց ացետիլային լամպ, այնուհետև լույսը սկսեց արտադրվել էլեկտրական լամպով, որը էլեկտրականություն էր ստանում կղզու վրա տեղադրված փոքր էլեկտրակայանից ։
1960 թվականի օգոստոսին Իվանովոյի կղզիները վնասներ ստացան Լադոգա նավի բախման պատճառով։ 253 ուղևորներից ոչ մեկը չի տւժել և հենց այդ տարում նավը նորոգվել է ։
ՈՒԵՖԱ-ի հոբելյանական պարգևներ
ՈՒԵՖԱ-ի հոբելյանական մրցանակներ ցանկը կազմվել է 2004 թվականին, ՈՒԵՖԱ-ի ստեղծման 50-րդ տարեդարձի առթիվ։
ՈՒԵՖԱ-ի կազմի մեջ մտնող երկրներին առաջարկվել է ընտրել վերջին 50 տարիների (1954-2003) տվյալ երկրի լավագույն ֆուտբոլիստին։ 52 ֆուտբոլիստներից բաղկացած ցանկը՝ այսպես կոչված Ոսկե խաղացողների ցանկը, հրապարակվել է 2003 թվականի նոյեմբեր ամսին։ Հայաստանից այդ կոչմանն արժանացել է Խորեն Հովհաննիսյանը։
Արտաքին հղումներ
Կատեգորիա:Ֆուտբոլային մրցանակներ Կատեգորիա:ՈՒԵՖԱ
Ֆոսալտա դի Պիավե
Ֆոսալտա դի Պիավե (Fossalta di Piave), կոմունա Իտալիայում, գտնվում է Վենետո մարզում՝ Վենետիկ գավառում։ Բնակչությունը կազմում է 4018 մարդ։ Խտությունը կազմում է 446 մարդ/կմ²։ Տարածքը գրավում է 9 կմ²։ Փոստային ինդեքս՝ 30020։ Հեռախոսային կոդ՝ 0421։
Կատեգորիա:Իտալիայի քաղաքներ Կատեգորիա:Իտալիայի բնակավայրեր
(552) Զիգելինդե
(552) Զիգելինդե (Sigelinde), աստերոիդ աստերոիդների հիմնական գոտում։ Հայտնաբերվել է 1904 թվականի դեկտեմբերի 14-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 3,149311 ա. մ., առավելագույնը մոտենում է 2,8741 ա. մ. հեռավորության վրա և հեռանում 3,4246 ա. մ. ։ Արեգակի շուրջ մեկ ամբողջական պտույտ է կատարում 2041,37 երկրային օրվա ընթացքում, իր ուղեծրով շարժվելով միջինում 0,176352 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,7° անկյուն։
Արտաքին հղումներ
Կատեգորիա:1904 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դալտոն Մորեյրա Նետո
Դալտոն Մորեյրա Նետո կամ պարզապես Դալտոն (Dalton Moreira Neto, ), բրազիլացի ֆուտբոլիստ, կենտրոնական պաշտպան, ով ներկա պահին հանդես է գալիս Ունիվերսիտարիո ակումբում ։ Մինչ այդ նա հանդես է եկել «Ֆլումինենսե» և «Ինտերնասիոնալ» ակումբներում։
Դալտոնը 2009 թվականին Բրազիլիայի երիտասարդական հավաքականի կազմում մասնակցել է Աշխարհի մինչև 20 տարեկանների առաջնությանը։
Ծանոթագրություններ
Կատեգորիա:Բրազիլացի ֆուտբոլիստներ Կատեգորիա:Փետրվարի 5 ծնունդներ Կատեգորիա:1990 ծնունդներ Կատեգորիա:Ֆուտբոլի պաշտպաններ
Նիկլաուս Վիրտ
Նիկլաուս Էմիլ Վիրտ (Niklaus Wirth, ), շվեյցարացի գիտնական։ Առավել հայտնի է որպես մի քանի ծրագրավորման լեզուների հեղինակ, որոնցից են Pascal-ը, Modula-ն, Oberon-ը։ 1984 թվականին արժանացել է Թյուրինգի մրցանակի՝ մի շարք նորարարական ծրագրավորման լեզուների մշակման համար։
Կենսագրություն
Վիրտը ծնվել է Շվեյցարիայի Վինտերտուր քաղաքում, 1934 թվականին։ 1959 թ.-ին Ցյուրիխում գտնվող Շվեյցարիայի դաշնային տեխնոլոգիական համալսարանում ստացել է էլեկտրոնիկայի բակալավրի աստիճան։ 1960 թ.-ին Կանադայի Լավալի համալսարանում ստացել է մագիստրոսի աստիճան։ 1963 թ.-ին Բերկլիի համալսարանում նրան շնորհվել է Էլեկտրոնիկայի և համակարգչային մասնագիտությամբ բնագիտության դոկտորի (գիտությունների թեկնածու) կոչում։
1963 թ.-ից 1967 թվականներին Ստենֆորդի համալսարանում, ապա նաև Ցյուրիխի համալսարաններում աշխատել է որպես պրոֆեսորի օգնական։ 1968 թ.-ին նա Ցյուրիխի համալսարանում դարձավ ինֆորմատիկայի պրոֆեսոր։
Ծրագրավորման լեզուներ
Վիրտը եղել է Euler, Algol W, Pascal, Modula, Modula-2, Oberon, Oberon-2 և Oberon-07 ծրագրավորման լեզուների հիմնական նախագծողն ու իրականացնողը։ Նա նաև մեծ մասնակցություն ունի Lilith համակարգիչի և Oberon օպերացիոն համակարգի նախագծման ու իրականացման գործում, ինչպես նաև սարքակազմի նախագծման, նկարագրման ու սիմուլյացիայի Lola համակարգի ստեղծման գործում։ Նա նախագծել և իրականացրել է նաև PL/0 պարզագույն ծրագրավորման լեզուն՝ կոմպիլյատորների ստեղծման փուլերը ցուցադրելու համար։
Հեղինակած գրքեր
Նիկլաուս Վիրտի այս գրքում արտակարգ շարադրված են ծրագրավորման հիմնարար հասկացությունները, մասնավորապես տվյալների կառուցվածքային ներկայացումը և կառուցվածքային տվյալների մշակման ալգորիթմները։ Օրինակները բերված են այդ պահին հեղինակի կողմից ստեղծված և մինչ այժմ էլ մեծ տարածում ունեցող ծրագրավորման Պասկալ լեզվով, որում և առաջին անգամ լիարժեք սկսեց օգտագործվել ռեկուրսիայի գաղափարը որպես տվյալների ներկայացման և ալգորիթմների իրականացման հիմնարար եղանակ։ Թարգմանված է բազմաթիվ լեզուներով և ծրագրավորման դասընթացի գրականության ցանկում մինչ այժմ էլ պարտադիր ընթերցանության գիրք է։
Ծանոթագրություններ
Կատեգորիա:Շվեյցարացի գիտնականներ Կատեգորիա:Թյուրինգի մրցանակակիրներ Կատեգորիա:Շվեյցարացի ճարտարագետներ Կատեգորիա:Փիլիսոփայական գիտությունների դոկտորներ Կատեգորիա:Ծրագրավորման լեզվի հետազոտողներ
ՆԱՏՕ-ն և հակամարտությունը Հարավսլավիայում
Հետսառըպատերազմյան ժամանակաշրջանում պատերազմական գործողություններ տեղի ունեցան Իրաքում և Աֆղանստանում։ Սակայն հակամարտությունների առումով ՆԱՏՕ-ն գերազանցապես հիշատակվում է Նախկին Հարավսլավիայում իրագործված ոազմաքաղաքական միջամտության հետ կապված։ Մասնավորապես, 1994 թվականին ՆԱՏՕ-ի օդուժը ռմբահարեց Խորվաթիայի կազմում գտնվող և Սերբիային միանալ ձգտող Սերբական Կրայինայի Հանրապետությունը։
Սերբիայի իրավիճակը
1990-ական թվականների վերջերին սրվեց իրավիճակը Սերբիայի կազմում գտնվող Կոսովոյի տարածբում, որի բնակչության մեծամասնությունն ալբանացիներ էին։ Կոսովոյի ալբանական բնակչությունը չէր ճանաչում Բելգրադի իշխանությունը և ստեղծել էր կառավարման սեփական մարմինները։ Ստեղծվել էր նաև «Կոսովոյի ազատագրման բանակը», որը հարվածներ էր հասցնում պետական ուժերին։ Կառավարական և ալբանական զորքերի միջև սկսվեցին ընդհարումներ, որոնբ ուղեկցվում էին ալբանական բնակչության էթնիկական զտումներով։ ՆԱՏՕ-ի անդամ երկրները Հարավսլավիայի Նախագահ Միլոշևիչից պահանջում էին բանակցություններ սկսել Կոսովոյի ալբանացիների հետ։
Հարավսլավիայի խնդիրները
1999 թվականի փետրվար-մարտ ամիսներին Ռամբույեում (Ֆրանսիա) նախկին Հարավսլավիայի խնդիրներով զբաղվող երկրների (ԱՄՆ, ԳԴՀ Իտալիա, Մեծ Բրիտանիա, Ռուսաստան և Ֆրանսիա)ներկայացուցիչների մասնակցությամբ ընթացան Կոսովոյի հակամարտող կողմերի միջև բանակցություններ։ Սերբական կողմը հրաժարվեց հաշտության պայմանագիրը ստորագրելուց, քանզի դեմ էր Կոսովո օտարերկրյա զորքեր մտցնելուն։ Ի պատասխան դրա՝ ՆԱՏՕ-ն 1999 թվականի մարտի վերջին ռազմական գործողություններ սկսեց ընդդեմ Հարավսլավիայի։ Արդեն հունիսին Սերբիայի ներկայացուցիչները ՆԱՏՕ-ի ուժերի հրամանատարության հետ կնքեց հրադադարի վերաբերյալ պայմանագիր։ Կառավարական զորքերը դուրս էին բերվում Կոսովոյի տարածքից, իսկ փոխարենը Կոսովո էր մուտք գործում ՆԱՏՕ-ի զորախումբը։ Թեև ՆԱՏՕ-ի գործողությունները չէին ստացել ՄԱԿ-ի լիազորությունները, դրանց արդյունքները արժանացան ՄԱԿ-ի Անվտանգության խորհրդի հավանությանը։ Իսկ Կոսովոն, օգտվելով ազգերի ինքնորոշման իրավունքից, ժամանակի ընթացքում հասավ իր նպատակին և ձեռք բերեց անկախություն։
Իրադարձությունը Մակեդոնիայում
Իրադարձությունը սրվեց Մակեդոնիայում։ Երբ 1999 թվականին Կոսովոյում սկսվեցին էթնիկական զտումները, դեպի Մակեդոնիա շարժվեց ալբանացի փախստականների ալիքը։ Մակեդոնիայի բնակիչները, սակայն, մտավախություն ունեին, որ երկրի ալբանացի փոքրամասնությունը կվերածվի մեծամասնության։ Երկրում սկսեցին սրվել հակաալբանական տրամադրությունները, իսկ Մակեդոնիայի ալբանաբնակ շրջանները հայտնվեցին ալբանացի զինյալների վերահսկողության տակ։ Մակեդոնիայում քաղաքացիական պատերազմի և երկրի բաժանման վտանգ կար։ Ալբանացիները պահանջում էին իրենց իրավունքների ընդլայնում, իսկ մակեդոնացիները՝ երկրի տարածքային ամբողջականության պահպանում։ 2001 թվականին սկսվեցին ռազմական ընդհարումները։ 2001 թվականի օգոստոսի 12-ին Եվրամիության և ԱՄՆ-ի միջնորդական ջանքերի շնորհիվ Մակեդոնիայի կառավարության և ալբանական համայնքի ներկայացուցիչների միջև կնքվեց հաշտության համաձայնագիր։ Ալբանական զինված ջոկատները զինաթափվեցին, և ՆԱՏՕ-ի խաղաղապահ ուժերը մակեդոնական ոստիկանության հետ մեկտեղ մուտք զործեցին ալբանաբնակ շրջաններ։ Այսպիսով՝ ՆԱՏՕ-ի անմիջական ջանքերի շնորհիվ էականորեն փոխվեց աշխարհի քաղաքական քարտեզը։
Բինարային օպցիոններ
Բինարային օպցիոնը ֆինանսական ներդրումներ անելու հնարավորություն է։ Այն առաջարկում է ընտրել երկու տարբերակներից մեկը։ Բինարային օպցիոնների միջոցով դուք կարող եք հեշտությամբ և արագ գումար վաստակել կամ կորցնել։
Բինարային օպցիոնները գոյություն ունեն արդեն երկար ժամանակ, բայց հասանելի էին միայն Եվրոպայում և Ամերիկայում ապրող բնակչության համար։
Թրեյդերը, աճուրդ իրականացնելու համար օգտագործելով միայն երկու կոճակ, կարող է ստանալ 90%-ից ավել եկամուտ և կրկնել այն յուրաքանչյուր 60 վայրկյանը մեկ։
Սակայն 2008 թվականին Չիկագոյի օպցիոնների բիրժան լիազորում է մասնավոր թրեյդերների օգտագործել աճուրդ իրականացնելու համար հարկավոր ողջ ֆինանսային գործիքների ողջ զինանոցը։
Համացանցը և մի շարք ոլորտների տեխնոլոգիական և ինֆորմացիոն զարգացումը նպաստում են բինարային օպցիոնների առաջացմանը։ Բինարային օպցիոններում աճուրդ իրականացվում է միայն համացանցի միջոցով։
Բինարային օպցիոնները թրեյդերին հնարավորություն են տալիս կարճ ժամանակում վաստակել մեծ գումար։
Բինարային օպցիոնը համարվում է ֆինանսական գործիք։
Բինարային օպցիոններում աճուրդ իրականացվում է ֆիքսված ժամանակաշրջանի ընթացքում, որի ավարտից հետո աճուրդը դադարում է։
Կատեգորիա:Դերիվատիվներ Կատեգորիա:Ներդրումներ
Կրասնոգորովկա (քաղաք, Ուկրաինա)
Կրասնոգորովկա (Красного́рівка), քաղաք Ուկրաինայի Դոնեցկի մարզի Մարյինի շրջանում, շրջանային նշանակության քաղաք։ Հիմնադրվել է 1880 թվականին։
2011 թվականի տվյալներով Կրասնոգորովկա քաղաքում բնակվում էր 16 003 մարդ։ Բնակավայրը զբաղեցնում է 10,7 կմ²։
Արտաքին հղումներ
Կատեգորիա:Ուկրաինայի Դոնեցկի մարզի Մարյինի շրջանի բնակավայրեր Կատեգորիա:Ուկրաինայի քաղաքներ Կատեգորիա:1880 թվականին հիմնադրված բնակավայրեր Կատեգորիա:1938 թվականին հիմնադրված բնակավայրեր
Լիտվայի Հելսինկյան խումբ
Լիտվայի Հելսինկյան խումբը (լրիվ անվանումը՝ Լիտվայում Հելսինկյան համաձայնագրերի իրականացմանը նպաստող հասարակական խումբ, լիտվերեն՝ Helsinkio susitarimų vykdymui remti Lietuvos visuomeninė grupė) այլախոհական կազմակերպություն էր, որը գործում էր Լիտվական ԽՍՀ-ում, Խորհրդային Միության հանրապետություններից մեկում` 1975–83 թվականներին։ Ստեղծվել է Եվրոպայում՝ անվտանգության և համագործակցության կոնֆերանսի եզրափակիչ ակտի կատարման մոնիթորինգի նպատակով, որն ավելի հայտնի է որպես Հելսինկյան համաձայնագիր, այն առաջին իրավապաշտպան կազմակերպությունն էր Լիտվայում։ Խումբը հրապարակել է ավելի քան 30 փաստաթուղթ, որոնք բացահայտում էին Խորհրդային Միությունում կրոնական բռնաճնշումները, տեղաշարժի ազատության սահմանափակումները, հոգեբուժության քաղաքական չարաշահումները, փոքրամասնությունների նկատմամբ խտրականությունը, իրավապաշտպանների հետապնդումները և մարդու իրավունքների այլ խախտումները ։
Փաստաթղթերի մեծ մասը հասել է Արևմուտք և հրապարակվել այլ իրավապաշտպան կազմակերպությունների կողմից։ Խմբի անդամները հալածվել են խորհրդային իշխանությունների կողմից։ Նրա գործունեությունը թուլացել է այն բանից հետո, երբ անդամները մահացան, արտագաղթեցին կամ բանտարկվեցին, թեև այն երբեք պաշտոնապես չցրվեց։ Խմբի որոշ գործառույթներ ստանձնել է Հավատացյալների իրավունքների պաշտպանության կաթոլիկ կոմիտեն, որը հիմնադրվել է 1978 թվականին՝ հինգ քահանաների կողմից։ Բանտից ազատվելուց հետո Վիկտորաս Պետկուսը 1988 թվականին վերստեղծել է Լիտվայի Հելսինկյան խումբը ։
Պատմություն
Ոգեշնչված Մոսկվայի Հելսինկյան խմբից՝ լիտվական խումբը հիմնադրվել է տարբեր խավերի հինգ այլախոհների կողմից (ճիզվիտ քահանա Կարոլիս Գարուկասը, հրեա Էյտանաս Ֆինկելշտեյնասը, բանաստեղծ և արտաքսված Օնա Լուկաուսկայտե-Պոշկիենեն, երկու անգամ բանտարկված Վիկտորաս Պոսկուսետը, բանաստեղծ Թոմաս Վենցլովան)։ Ձևավորման մասին պաշտոնապես հայտարարվել է Ռոյթերսի և Չիկագո Տրիբունայի արտասահմանյան լրագրողներին տրված մամուլի ասուլիսում՝ 1976 թվականի նոյեմբերի 27-ին։ Խումբը չուներ ավելի պաշտոնական կառուցվածք կամ հստակ առաջնորդ, թեև Պետկուսը նրա ոչ պաշտոնական առաջնորդն ու շարժիչ ուժն էր ։
Հիմնադիրների տարբեր ծագումը նպատակ ուներ ծառայելու լայն շրջանակի շահերին։ Խումբը չէր ցանկանում դառնալ ևս մեկ կաթոլիկ կամ ազգայնական այլախոհական խումբ։
Խումբը չի սահմանափակել իր հաշվետվությունները Լիտվայով կամ լիտվացիներով։ Օրինակ՝ այն հաղորդում է երեք էստոնացիների (Մարտ Նիկիուս, Էրիկ Ուդամ և Էն Տարտո) ձերբակալությունների, Ռադվիլիշկիսում ապրող 49 վոլգայական գերմանական ընտանիքների նկատմամբ խտրականության և Վիլնյուսում բնակվող ռուս հիսունականի հալածանքների մասին։ Խումբը պատրաստել է ոչ միայն կոնկրետ անձանց, այլև ավելի լայն հարցերի վերաբերյալ զեկույցներ։ 1977 թվականին խումբը պատրաստել է զեկույցներ նախկին քաղբանտարկյալների իրավիճակի մասին՝ կենտրոնանալով Լիտվա վերադառնալու արգելքի վրա նույնիսկ նրանց բանտարկության ավարտից հետո և կաթոլիկ եկեղեցու վրա։ Այն նաև զեկույց է ուղարկել Բելգրադում Եվրոպայի անվտանգության և համագործակցության կոնֆերանսի հետագա հանդիպմանը (1977 թ. հոկտեմբերի 4-1978 թ. մարտի 8) ։
1979 թվականի հունվարին Եվրոպայում անվտանգության և համագործակցության հանձնաժողովը Խաղաղության Նոբելյան մրցանակի համար առաջադրել է Խորհրդային Միության Հելսինկյան խմբերը, ներառյալ լիտվական խումբը։
Պետկուսը հույս ուներ ստեղծել ավելի լայն բալթյան կազմակերպություն, որը կներկայացնի բոլոր երեք մերձբալթյան երկրները, սակայն այդ ծրագրերը դադարեցվեցին 1977 թվականի օգոստոսին նրա ձերբակալությունից հետո։ Պետկուսի ձերբակալությունից հետո խմբի գործունեությունը թուլացել է։ Այն կրկին ակտիվացել է 1979 թվականի սկզբին և հրապարակել այլ փաստաթղթեր, որոնք հիմնականում բողոքում էին տարբեր այլախոհների, այդ թվում՝ Անտանաս Տերլեցկասի ձերբակալությունների և Չեխոսլովակիայի կառավարության և աֆղանական պատերազմի վերաբերյալ քննադատական հայտարարությունների մասին։ Այնուամենայնիվ, չորս այլ անդամների ձերբակալությունները փաստացի դադարեցրին Լիտվայի Հելսինկյան խմբի գործունեությունը ։
Խումբը վերականգնվել է 1988 թվականին, երբ գլասնոստը և վերակառուցում քաղաքականությունը թույլ տվեցին ավելի ազատ քաղաքական արտահայտություններ։ 1988 թվականի նոյեմբերի 20-ին խումբն ընդունել է երեք նոր անդամների՝ Բալիս Գաջաուսկասը, Կազիմիրաս Կրիժևիչյուսը և Նիոլե Սադունաիտեն։ Խումբը միացել է անկախության շարժմանը և հրապարակել բազմաթիվ զեկույցներ և փաստաթղթեր (մոտ 100 փաստաթուղթ միայն 1991 թվականին)։ 1999 թվականին փաստաթղթերը հավաքվել և երկու հատորով հրատարակվել են Լիտվայի Ցեղասպանության և դիմադրության հետազոտական կենտրոնի և Լիտվայի Մարդու իրավունքների ասոցիացիայի կողմից՝ 2006 թվականին։ Խմբի շատ անդամներ, այդ թվում՝ Վիկտորաս Պետկուսը, միացել են Լիտվայի Մարդու իրավունքների ասոցիացիային՝ 1989 թվականին ստեղծված առաջին պաշտոնական իրավապաշտպան կազմակերպությանը։ Հելսինկյան խումբը շարունակում է գործել որպես պաշտոնական խումբ. 2014 թվականի մարտին այն դարձել է Լիտվայի Մարդու իրավունքների համակարգման կենտրոնի (լիտվերեն՝ Lietuvos žmogaus teisių koordinavimo centras) համահիմնադիրը ։
Կարակոյունլը (Ելիզավետպոլի գավառ)
Կարակոյունլը, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։ Գտնվում է Գերանչայ գետի հովտում, նրա ստորին հոսանքի շրջանում, Բաքու-Թիֆլիս երկաթուղուց հարավ ։
Լիտվայի Հելսինկյան խումբ
Մասնակցություն
Բացի հինգ հիմնադիր անդամներից, խմբում կար ևս վեց հոգի։ Բրոնիուս Լաուրինավիչուսը, կաթոլիկ քահանան, խմբում ներառվել է 1979 թվականի հունվարին, մահացել է 1981 թվականի նոյեմբերի 25-ին կասկածելի ճանապարհատրանսպորտային պատահարի հետևանքով։ 1979 թվականի նոյեմբերին խմբում ներառվել են բժիշկ և Լիտվայի տարածքային պաշտպանության ուժերի նախկին անդամ Ալգիրդաս Ստատկևիչուսը և Յուրևիչուսը, լիտվացի նախկին պարտիզան, երկրաբանության պրոֆեսոր Վիտաուտաս Սկուոդիսը, սակայն վերջինս ձերբակալվել է 1979 թվականի նոյեմբերին՝ Լիտվայի հոգևոր ցեղասպանությունը վերնագրով 300 էջանոց ձեռագիր ունենալու համար։
1980 թվականի փետրվարի 14-ին Ստատկևիչուսը ձերբակալվել է և տեղափոխվել հոգեբուժարան։ Խումբը բողոքում էր ձերբակալությունների դեմ և ցանկանում էր ընդունել բանվոր Վիտաուտաս Վայչիունասին, սակայն Յուրևիչուսը և Վայչիունասը ձերբակալվեցին 1981 թվականի մարտի 25-ին։ Հետևաբար, 1981 թվականի սկզբին Լուկաուսկայտե-Պոշկիենեն խմբի միակ անդամն էր, սակայն առողջության պատճառով չի կարողացել շարունակել խմբի գործունեությունը։
Կարակոյունլը (Ելիզավետպոլի գավառ)
Ծանոթագրություններ
Կատեգորիա:Արևելյան Հայաստանի գյուղեր
Լիտվայի Հելսինկյան խումբ
Մասնակցություն
1980-ականների վերջին և 1990-ականների սկզբին վերականգնված խումբն ավելացրել է բազմաթիվ նոր անդամներ։ Ընդհանուր առմամբ, խումբն ուներ 41 պաշտոնական և մոտ 84 ոչ պաշտոնական անդամ։ Նրանց թվում էին Վիտաուտաս Բոգուշիսը, Գինտաուտաս Իեշմանտասը, Նիոլե Սադունայտեն և Կազիս Սաջան ։
Արտաքին հղումներ
Կատեգորիա:1975 հիմնադրված կազմակերպություններ Կատեգորիա:Լիտվական ԽՍՀ Կատեգորիա:ԽՍՀՄ կազմակերպություններ Կատեգորիա:Լիտվայի հասարակություն Կատեգորիա:Վիքիպեդիա:ՈՒՎ 2023-ի հոդվածներ
Բարբին և երեք հրացանակիրները
«Բարբի և երեք հրացանակիրներ» (Barbie and the Three Musketeers)- անիմացիոն ֆիլմ, որը նկարահանվել է Բարբիի մասին մուլտֆիլմերի հիման վրա 2009 թվականին։ Մուլտֆիլմը նկարահանվել է «Երեք հրացանակիրներ» վեպի շարժառիթով, որը գրել է Ալեքսանդր Դյումա (հայր)։
Սյուժե
Կորին՝ մի գեղջկուհի է Գասկոնից, որը երազում է դառնալ հրացանակիր։ Նա գնում է Փարիզ՝ Տրեվիլյա տիտղոսի նամակով, հրացանակիրների հրամանատար և իր հայրիկի հին ընկերոջ մոտ, հույս ունենալով դառնալ հրացանակիր։
Բայց դա նրա համար դժվար կլինի։ Նա պալատում աշխատանքի է ընդունվում, որպես մատուցող և ծանոթանում է ուրիշ մատուցողների հետ։ Այդ երեք աղջիկները ևս երազում էին դառնալ հրացանակիր։ Նրանք են՝ Վիվեկան, Արամինան և Ռենեն։
Թագավորական պալատում դավադրություն կազմակերպեցին՝ պատրաստվում են գրեթե չափահաս արքայազն Լուիի վրա մահափորձ կատարել, որը շուտով պետք է գահ բարձրանար։ Մինչև արքայազնը չափահաս կդառնար՝ երկիրը կառավարում էր ռեգենտ Ֆիլիպը։ Հաջորդ օրը, երբ աղջիկները աշխատում էին, մեծ բյուրեղապակյա ջահն ընկավ առաստաղից՝ արքայազն Լուին հրաշքով փրկվեց մահից, իսկ Վիվեկան, Արամինան և Ռենեն ցուցադրեցին հրացանակիրի իրենց ունակությունները։ Կորինը գտավ սուտակը սուսերից և տեսավ, որ ճոպանը, որը պահում էր ջահը, կտրված էր։
Ծեր մատուցողը, որի անունը Հելեն էր լսեց աղջիկների խոսակցությունը և ուղեկցեց նրանց դեպի գաղտնի մուտքը, որպեսզի նրանք տեսնեն այդ հին հրացանակիրների պարապմունքների սենյակը։ Հելենը համաձայնվեց սովորեցնել այդ չորս աղջիկներին, որպեսզի նրանց օգնի դառնալ իրական հրացանակիր։ Շուտով աղջիկները հասնում են իրենց հրացանակիրի ունակությունների կատարելությանը։
Մի անգամ, երբ Կորինը լվանում էր պատուհանները, նկատեց, թե ինչպես է արքայազն Լուիին բռնվել աստիճաններից և նա վազեց նրան օգնելու։ Արքայազնը շնորհակալություն հայտնեց, իսկ որոշ ժամանակ անց նա նկատեց, որ ճոպանը կապված էր օդապարիկից, կտրված ինչպես ջահի ժամանակ։
Երեկոյան Կորինը, Վիկվեկան, Արամինան և Ռենեն գնում են մութ, լուռ փողոցով։ Նրանք նկատում են մի տղամարդու, որը տեղափոխում է զենք, և Կորինը հասկանում է, որ իր գտած սուտակը ընկել է այդ դաշույնից։ Շուտով աղջիկները հասկանում են, որ ռեգենտի մարդիկ ուզում են այդ զենքերը տեղափոխել դիմակախաղ, որպեսզի սպանեն արքայազնին։
Վերջում Կորինը և իր ընկերուհիները փրկում են արքայազնին չար ռեգետներից։ Արքայազնը նրանց հայտարարում է թագավորական հրացանակիրներ։ Կորինը, Վիվեկան, Արմանին և Ռենեն գնում են ձիերի վրա և միասին ասում են։ «Մեկը բոլորի համար, բոլորը՝ մեկի»։
Արտաքին հղումներ
Կատեգորիա:Համակարգչային անիմացիոն ֆիլմեր Կատեգորիա:Կանադական մուլտֆիլմեր Կատեգորիա:Ամերիկյան մուլտֆիլմեր Կատեգորիա:2009 մուլտֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:Կանադական ֆիլմեր
Դիոնա (արբանյակ)
Դիոնա (Διώνη), Սատուրնի արբանյակն է, հայտնաբերվել է Ջովանի Կասինիի կողմից 1684 թվականին։
Կատեգորիա:Սատուրնի արբանյակներ
.aw
.aw, Արուբայի վերին մակարդակի ազգային դոմենն է։ Արժույթ                 = Aruban florin (AWG,կոդ 533) Դոմեն                  = .aw  ISO                     = AW  Հեռախոսային կոդ          = 297 Ժամային գոտի           = UTC-4
Արտաքին հղումներ
aw
Toppdomän
Ստերեոխողովակ
Ստերեոխողովակ, երկփող շրջադիտակային օպտիկական սարք։ Բաղկացած է օկուլյարներ ունեցող երկու դիտակից, բռնիչից, լիմբից և եռոտանուց։ Ստերեոխողովակը կարող է խոշորացնել 10—20 անգամ։ Փոփոխական ստերեոբազիսը (օբյեկտիվների միջև եղած առավելագույն հեռավորությունը՝ մինչև 75 սմ) ապահովում է ստերեոսկոպիկ պատկերի ստացումը։
Ստերեոխողովակը նախատեսված է թաքստոցից հակառակորդին, հրաձգության ժամանակ արկերի պայթյունը դիտելու, տեղանքի ուսումնասիրման համար և այլն։ Ուղղաձիգ և հորիզոնական անկյունները չափում են անկյունաչափիչ ցանցի օգնությամբ, որը տեղավորված է աջ օկուլյարում։ Որոշ ստերեոխողովակներում դիտակների օկուլյարների վրա կա շարժական պահունակ, որը հնարավորություն է տալիս դիտում կատարել ինչպես հակագազով, այնպես Էլ առանց դրա։ Հագցնովի ոսպնյակի օգնությամբ ապահովվում է 20-ապատիկ խոշորացում։
Կատեգորիա:Օպտիկական սարքեր
Յոհաննեսբուրգ
Յոհաննեսբուրգը (Johannesburg) Հարավ-Աֆրիկյան Հանրապետության բնակչության քանակով խոշորագույն քաղաքն է։ Տեղացիները կոչում են այն «Յոբուրգ», «Յոզի» և «Եգոլի»։ Յոհաննեսբուրգը ՀԱՀ-ի ամենահարուստ Գաուտենգ նահանգի կենտրոնն է։
Բնակչությունը կազմում է 5 635 127 (2019), իսկ ամբողջ ագլոմերացիայի՝ 8 միլիոն։ Սակայն եթե բնակչությունը հաշվել նաև տեղի մետրոպոլիաների հետ, ապա այն կգերազանցի 10,5 միլիոն սահմանը։
Ծանոթագրություններ
* Կատեգորիա:1886 թվականին հիմնադրված բնակավայրեր
Բոթվել ամրոց
Բոթվել ամրոց, մեծ միջնադարյան ամրոց, որը գտնվում է Քլայդ գետի ոլորանից վեր բարձր զառիթափ ափի վրա, Հարավային Լանարքշայրում, Շոտլանդիա։ Տեղակայված է Բոթվելի ու Ադինգսթոնի միջև, մոտավորապես 10 մղոն (16 կմ) Գլազգոույից հարավ-արևելք։ Ամրոցի կառուցումն սկսվել է 13-րդ դարում Մյուրեյ տոհմի նախնիների կողմից, որպեսզի պաշտպանի Քլայդի ռազմավարական անցման կետը։ Բոթվելն առանցքային դեր է խաղացել Շոտլանդիայի անկախության պատերազմներում՝ մի քանի անգամ ձեռքից-ձեռք անցնելով։
Պատմություն
Թագավոր Դավիդ I-ը 12-րդ դարում Բոթվելի բարոնությունը շնորհել է Դավիդ Օլիֆարդին (կամ Օլիֆանտ)։ Հողերը ժառանգաբար անցնում էին նրա սերունդներին և մինչև 1252 թվականը բարոնությունը դարձել էր Վալտեր դե Մորավիայի կամ Մորեյցի Վալտերի սեփականությունը, որն ամուսնացել էր վերջին Օլիֆարդ բարոնի դստեր հետ։ Նա սկսել է ամրոցի շինարարությունը, բայց մինչև 1296 թվականի շոտլանդական անկախության պատերազմների սկսվելը միայն գլխավոր դոնժոնը, բանտային աշտարակն ու կարճ միացնող կուրտինան էին կառուցվել։ Մնացած մասի հիմքերը հավանաբար գցված են եղել և պաշտպանվել փայտե ցցապատով։
Շոտլանդական անկախության պատերազմներ
Պատերազմի սկզբին Անգլիայի թագավոր Էդվարդ I-ի զորքերը նվաճել են Շոտլանդիան, խլել Բոթվելն ու գերեվարել Վալտերի որդի Բոթվելցի Ուիլյամ Մորեյին։ Ամրոցը պահող անգլիական կայազորը 14 ամսով պաշարվել է շոտլանդացիների կողմից 1298—1299 թվականներին ու ի վերջո անձնատուր եղել։ 1301 թվականին Էդվարդ  I-ը վերադարձել  ու ևս մեկ անգամ գրավել է ամրոցը  6800 մարդուց բաղկացած զորքով և հատուկ կառուցել ամրոցակործան սարքերը։ Բոթվելը դարձել է Փեմբրոքի 2-րդ կոմս Այմեր դե Վալենսի՝ Էդվարդի կողմից նշանակված Շոտլանդիայի ղեկավարի շտաբը և մնացել անգլիացիների ձեռքում մի քանի տարի։
1314 թվականին Բենոքբըրնում Ռոբերտ Բրյուսի հաղթանակից հետո ամրոցը ապաստան է տրամադրել մի քանի անգլիացի ազնվականի։ Սակայն ամրոցի կոնստեբլ սըր Վալտեր ՖիթզՋիլբերթը ամրոցը հանձնել է մոտեցող շոտլանդացիներին։ Այս արարքի համար նրան շնորհվել է Քադզոույի բարոնությունը, որտեղ նրա ժառանգները դարձել են հզոր Հեմիլթոն ընտանիքը։ Ամրոցը հանձնվելուց հետո շոտլանդացիներն դիտավորյալ քանդել  են այն ։
1336 թվականին անգլիացիները նորից են վերադարձել, այս անգամ Էդվարդ III-ի գլխավորությամբ։ Անգլիացի թագավորը վերանորոգել է տվել ամրոցն ու նորից դարձրել այն Շոտլանդիայում իր շտաբը։ Հաջորդ տարի սըր Էնդրյու Մյուրեյը՝ սըր Ուիլյամի զարմիկն ու Բոթվելի օրինական սեփականատերը, վերանվաճել է ամրոցն՝ օգտագործելով ամրոցակործան սարքեր։ Հաղթանակից հետո նա էլ է վնասել ամրոցը, քանդելով դոնժոնի արևմտյան մասն ու այն Քլայդի մեջ նետելով, որպեսզի այն այլևս չնվաճվի թշնամու կողմից։ Ամրոցը լքված է մնացել մինչը 1360-ական թվականները։
Դուգլաս
1362 թվականին Մորեյների ժառանգորդուհի Ջոան Մորեյը ամուսնացել է «Գրիմ» մականունով Արչիբալդ Դուգլասի՝ ապագա լորդ Գալովեյի ու Դուգլասի կոմսի հետ։ Դուգլասն սկսել է Բոթվելի վերակառուցումը, վերականգնել դոնժոնն ու ավարտել պարիսպները։ Աշխատանքները շարունակվել են իր որդի Արչիբալդի՝ 4-րդ կոմսի կողմից։ Մինչև 1424 թվականը նա կառուցել էր մեծ դահլիճն ու հարևան մատուռը, հյուսիս-արևելյան և հարավ-արևելյան անկյուններում աշտարակներով ու կուրտինայով, որը միացնում էր դոնժոնը՝ ներառելով բակը։
1455 թվականին «սև» Դուգլասները տուգանվել են ու նրանց հողերը վերադարձվել գահին։ Ջեյմս III-ը Բոթվելը շնորհել է լորդ Քրիչթոնին, հետո սըր Ջոն Ռամզեյին, որոնցից երկուսից էլ այն հետ է բռնագրավվել։ 1488 թվականին Բոթվելը շնորհվել է Հեյլզի 2-րդ լորդ Պատրիք Հեփբուրնին ու նրա համար ստեղծվել է Բոթվելի կոմսությունը։ Սակայն Հեփբուրնը երկար չի պահել Բոթվել ամրոցը, այլ փոխանակել է այն Անգուսի 5-րդ կոմս Արչիբալդ Դուգլասի հետ, դրա փոխարեն ստանալով Լիդեսդեյլի Հերմիթիջ ամրոցը։ Ջեյմս  IV-ն այցելել է Բոթվել 1503 և 1504 թվականներին։
Դիզայն
Թեև ամրոցն այդպես էլ չի ստացել իր նախնական տեսքը, դրա նախագիծը նման է Քոուչիի, Քիլդրամիի և Դիրլեթոնի ամրոցներին, քանի որ այն ունի կլոր դոնժոն։ Դոնժոնը, որն այժմ ավերակների է վերածված, սկզբնապես ունեցել է 82 ոտնաչափ (25 մետր) բարձրություն, 62 ոտնաչափ (19 մետր) տրամագիծ և պարիսպներ, որոնք 15 ոտնաչափ (4․6 մետր)  հաստություն են ունեցել Հաստ պարիսպներն ու հզոր պահակատունը հետագայում են ավելացվել կառույցին, և այն համարվել է «Շոտլանդիայի ռազմական ամենակարևոր բերդերից մեկը» ։
Արտաքին հղումներ
Կատեգորիա:Շոտլանդիայի դղյակներ
.az
.az, Ադրբեջանի վերին մակարդակի ազգային դոմենն է։
Երկրորդ մակարդակի դոմեններ են՝ com.az, net.az, int.az, gov.az, org.az, .edu.az, .info.az, .pp.az, .mil.az, .name.az, .pro.az և biz.az։
Արտաքին հղումներ
az
Սանտա Օլալյա
Սանտա Օլալյա (Santa Olalla), քաղաք և մունիցիպալիտետ Իսպանիայում՝ Կաստիլիա-Լա Մանչա ինքնավար համայնքի Տոլեդո պրովինցիայի Տոռիխոս շրջանում։ Տարածքը՝ 72 կմ²։ Բնակչությունը՝ 3522 մարդ (ըստ 2010 թվականի տվյալների)։
Արտաքին հղումներ
Կատեգորիա:Իսպանիայի քաղաքներ
Կարակուջախ (Ելիզավետպոլից արևելք)
Կարակուջախ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։ Գտնվում է Ելիզավետպոլ քաղաքից 25 կմ արևելք, Բաքու-Թբիլիսի երկաթուղու վրա ։
Պատմամշակութային կառույցներ
Գյուղն կար քարաշեն հայկական եկեղեցի ։
Կրեմենայա Բալկա
Կրեմենայա Բալկա (Кремінна Балка), գյուղ Ուկրաինայի Դոնեցկի մարզի Մարյինի շրջանում։
2001 թվականի տվյալներով Կրեմենայա Բալկա գյուղում բնակվում էր 41 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Մարյինի շրջանի բնակավայրեր Կատեգորիա:Ուկրաինայի գյուղեր